El Raval celebra aquest cap de setmana les seues festes
19 setembre 2019

## El Raval celebra aquest cap de setmana les seues festes19 setembre 2019Última actualització: 14 juliol 2025

![](../gestion/img/_AO_3988.JPG.jpeg)  
  

La presidenta de la Junta de Districte del Raval, Amparo Victoria, ha comparegut aquest matí en roda de premsa al costat de Toni Orengo i Miguel Marco, membres de l'Associació de Veïns del Raval, per presentar el programa d'activitats que amb motiu de les festes de la barriada s'ha preparat per a aquest cap de setmana.

Tal com ha explicat **Amparo Victoria**, les festes van haver de ser suspeses a causa de la previsió meteorològica per la qual cosa les activitats se celebraran de 20 al 22 de setembre i ha agraït el treball que es realitza des de la Junta de Districte del Raval i la implicació de l'Associació de Veïns que va ser qui va impulsar i recuperar el 1991 aquestes tradicionals festes en honor al venerat 'Ecciamet'.

"L_es festes ajuden a dinamitzar el barri i creen cohesió social. Vull remarcar el temps que li dediquen les persones que integren la Directiva, restant-li hores al seu quefer diari i personal, perquè les festes siguen un èxit_" va declarar la regidora qui ha afegit que "_Són unes festes familiars, pensades per a grans i menuts, que ens allarguen el temps festiu estiuenc i ens donen moments de convivència i celebració, abans d'afrontar aquest nou curs intens. També són unes festes participatives i molt populars per a compartir-les amb tot el veïnat i visitants_".

D'altra banda, durant la roda de premsa també s'ha recordat que l'Associació de Veïns ha programat activitats de caràcter social, cultural o esportiu, com la ja veterana i consolidada Cursa a Peu al Raval que té lloc cada 6 de desembre.

**Miguel Marco** va voler agrair des de l'Associació de Veïns, "_tota la col·laboració que presta l'Ajuntament de Gandia, la Junta de Districte i en especial, a Amparo Victoria que sempre atén les nostres necessitats_".

Finalment, **Toni Orengo**, ha explicat que les activitats previstes estan dirigides a tots els públics. "A causa del mal temps vam haver d'ajornar les festes que començaran aquest divendres amb la Cavalcada del Pregó i que finalitzaran el diumenge amb la processó en honor al Santíssim Ecce Homo pels carrers de la barriada.